Nogometna reprezentacija Srbije i Crne Gore

**Nogometna reprezentacija Srbije i Crne Gore** je predstavljala Saveznu Republiku Jugoslaviju (1992-2003.) i Srbiju i Crnu Goru (2003-2006.) na međunarodnim nogometnim takmičenjima i bila pod upravom nogometnog saveza Savezne Repulike Jugoslavije (1992-2003.) odnosno nogometnog saveza Srbije i Crne Gore (2003-2006.).

## Historija 
Reprezentacija Srbije i Crne Gore odnosno Savezne Republike Jugoslavije je svoju prvu službenu utakmicu odigrala 1994. godine protiv reprezentacije Brazila u Porto Alegreu. Svoju posljednju utakmicu reprezentacija Srbije i Crne Gore odigrala je 21. juna 2006. godine u Münchenu protiv Obale Slonovače. U svojoj historiji Srbija i Crna Gora odnosno Savezna Republika Jugoslavija je igrala na dva Svjetska i jedno Evropsko prvenstvo. Najbolji uspjeh na Svjetskom prvenstvu Srbija i Crna Gora je ostvarila 1998. godine u Francuskoj plasmanom u četvrtfinale. Najveći uspjeh na Evropskim prvenstvima Srbija i Crna Gora je ostvarila 2000. godine plasmanom u četvrtfinale. Iako je državna zajednica Srbija i Crna Gora prestala postojati od osamostaljenja Crne Gore 21. maja 2006., reprezentacija je igrala pod tim imenom do 9. jula i završetka Svjetskog prvenstva koji je bio u toku. U toku svog postojanja Savezna Republika Jugoslavija (1992-2003.) odnosno, zajednice Srbije i Crne Gore (2003-2006.) reprezentacija je odigrala ukupno 126 službenih utakmica.

### SR Jugoslavija na SP 1998 
Savezna Republika Jugoslavija je svoj prvi nastup u historiji na Svjetskim prvenstvima imala 1998. godine u Francuskoj. Prvu utakmicu je odigrala protiv Irana i golom Mihajlovića iz slobodnog udarca u 72. minuti utakmice minimalnim rezultatom ostvarila pobjedu. U drugoj utakmici Savezna Republika Jugoslavija je odigrala neriješeno protiv Njemačke rezultatom 2:2 iako su na toj utakmici imali prednost 2:0. Svoju posljednju utakmicu u grupnoj fazi takmičenja SR Jugoslavija je odigrala protiv Sjedinjenih Američkih Država te slavili pobjedu rezultatom 1:0. Jedini gol na utakmici je dao Slobodan Komljenović u 3. minuti utakmice. 

U osmini finala SP protivnik Saveznoj Republici Jugoslaviji bila je Holandija. Denis Bergkamp u prvom poluvremenu golom u 38. minuti utakmice donosi prednost Holandiji. Slobodan Komljenović u trećoj minuti drugog poluvremena poravnava rezultat. U zadnjoj minuti utakmice Edgar Davids postiže pogodak za Holandiju te se na taj način Savezna Republika Jugoslavija oprašta od daljnjeg takmičenja.

### SR Jugoslavija na EP 2000 
Svoj  prvi i jedini nastup na Evropskim prvenstvima Savezna Republika Jugoslavija zabilježila je u na EP 2000 koje se održavalo u Holandiji i Belgiji. Iako je Savezna Republika Jugoslavija u prvoj utakmici protiv Slovenije gubila 0:3 u šest minuta SR Jugoslavija postiže tri gola te ostaje ne poražena. Dva gola je dao Savo Milošević u 67' i 73' te jedan Ljubinko Drulović u 70'. Drugu utakmicu u grupnoj fazi takmičenja SR Jugoslavija je odigrala protiv Norveške. Jedini gol na utakmici postiže Savo Milošević u 8' te Savezna Republika Jugoslavija ostvaruje jako važnu pobjedu protiv izravnog konkurenta za prolazak u četvrtfinale. 

Posljednju utakmicu u grupnoj fazi takmičenja Savezna Republika Jugoslavija odigrala je protiv Španije. Iako je SR Jugoslavija tri puta imala vodstvo na toj utakmici, prvo Gaizka Mendieta pa i Alfonso Pérez postižu dva gola u sudijskoj nadoknadi  te Španija slavi pobjedu. U četvrtfinalu Savezna Republika Jugoslavija doživljava debakl te protiv domaćina turnira Holandije gubi utakmicu rezultatom 1:6.

### Srbija i Crna Gora na SP 2006 
Na Svjetskom prvenstvu 2006. u Njemačkoj Srbija i Crna Gora je odigrala tri utakmice grupne faze gdje je zabilježila tri poraza. U prvoj utakmici Holandija slavi minimalnim rezultatom. Jedini gol na utakmici postigao je Arjen Robben u 18' utakmice. U svom drugom nastupu na Svjetskom prvenstvu Srbija i Crna Gora doživljava svoj najveći poraz u historiji. Rezultatom 6:0 Argentina ostvaruje pobjedu te tako i matematički Srbija i Crna Gora se oprašta od plasmana u osminu finala. Svoju posljednju utakmicu na Svjetskom prvenstvu i svoju posljednju utakmicu u historiji Srbija i Crna Gora je odigrala za prestiž protiv Obale Slonovače. Rezultatom 3:2 Obala Slonovače ostvaruje pobjedu te tako Srbija i Crna Gora završava na posljednjem mjestu u grupi.

## Nastupi na turnirima 
### Nastupi na Svjetskim prvenstvima 
### Nastupi na Evropskim prvenstvima 
## Utakmice 
## Selektori kroz historiju 
*Slobodan Santrač 1994 – juli 1998
*Milan Živadinović august 1998 – 1999
*Vujadin Boškov 1999 – juli 2000
*Ilija Petković august 2000 – januar 2001
*Milovan Đorić februar 2001 – 6 maj 2001
*Tročlana komisija: Dejan Savićević, Vujadin Boškov i Ivan Ćurković  6 maj 2001 – decembar 2001
*Dejan Savićević decembar 2001 – juni 2003
*Ilija Petković juli 2003 – juni 2006

## Dresovi kroz historiju 
### Savezna republika Jugoslavija
### Srbija i Crna Gora
## Statistika igrača 
## Reference 
## Vanjski linkovi 
* Rezultati Srbije i Crne Gore 1992-1999, rsssf.com
* Rezultati Srbije i Crne Gore 2000-2006, rsssf.com

*
Srbija i Crna Gora